Ants Sõber

Ants Sõber (30. november 1928 Tudu, Virumaa – 30. juuni 1995 Tallinn) oli eesti helilooja.

Haridus
Aastatel 1942–1945 õppis ta Rakvere 1. Keskkoolis, 1945–1947 Rakvere Õpetajate Seminaris. 1949. aastal lõpetas ta Tallinna Muusikakooli muusikateooria erialal ning samal aastal Tallinna Õpetajate Seminari matemaatika ja füüsika erialal.

1954. aastal lõpetas ta Tallinna Riikliku Konservatooriumi professor Heino Elleri kompositsiooniklassis.

Töö
Aastatel 1949–1954 töötas ta Tallinna 1. Keskkoolis matemaatika ja füüsika õpetajana.

Pärast konservatooriumi lõpetamist aastatel 1954–1957 töötas ta Eesti NSV Kultuuriministeeriumi Kunstide Valitsuse teatri- ja muusikaosakonna vaneminspektorina, 1957–1970 Eesti Raadio muusikasaadete peatoimetajana.Nõukogude Eesti muusika. Artiklite kogumik. Tallinn: Eesti Riiklik Kirjastus, 1960 1970–1973 oli ta Eesti Heliloojate Liidu konsultant, 1973–1988 Estonia teatri direktor.Eesti Muusika Infokeskus. Ants Sõber

Helilooming
Heliloojana on ta kirjutanud soolo- ja koorilaulutsükleid, vokaalsümfoonilisi teoseid, kaks sümfooniat, kaks orelikontserti, kammerteoseid ja lavamuusikat.

Oratoorium "Väehulgad lippudega" (Jaan Krossi luule)
Lastekantaadid "Pioneeride suvi", "Poiste laul" ja "Maailm on loodud poiste jaoks"
Laulumängud "Kevadpidu metsas" ja "Väikese Mari unenägu" (Liina Raudsiku tekstid)
Koorilaulutsüklid "Aafrika laulud", "Kolm kevadist laulu" ja "Seitse sügishetke"
Operett "Ristuvad teed"
Ooper "Arve Jomm"

Tunnustus
1983 Eesti NSV muusika aastapreemia
1987 Eesti NSV teeneline kunstitegelane

Viited

Kategooria:Eesti heliloojad
Kategooria:Gustav Adolfi Gümnaasiumi õpetajad
Kategooria:Eesti NSV teenelised kunstitegelased
Kategooria:Pärnamäe kalmistule maetud
Kategooria:Sündinud 1928
Kategooria:Surnud 1995